ΚΑΝΟΝΙΣΜΟΣ (ΕΟΚ) αριθ. 1942/92 ΤΗΣ ΕΠΙΤΡΟΠΗΣ της 14ης Ιουλίου 1992 για την εφαρμογή στην αρχή της περιόδου εμπορίας 1992/93 ενός ειδικού μέτρου παρέμβασης, με μορφή ενίσχυσης στην ιδιωτική αποθεματοποίηση, για το σκληρό σίτο που παράγεται στην Ελλάδα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 για την κοινή οργάνωση αγοράς σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2), και ιδίως το άρθρο 8 παράγραφοι 1 και 3,

τον κανονισμό (ΕΟΚ) αριθ. 1582/86 του Συμβουλίου της 23ης Μαΐου 1986 για τα ειδικά μέτρα παρέμβασης στον τομέα των σιτηρών (3),

Εκτιμώντας:

ότι η συγκομιδή σίτου στην Ελλάδα, κατά το 1992 ήταν αφενός μεν πρώιμη και αφετέρου ιδιαίτερα σημαντική, θέτει προβλήματα διάθεσης κυρίως γιατί είναι δυσανάλογη σε σχέση με τις περιφερειακές ανάγκες- ότι, υπό τις συνθήκες αυτές, υφίσταται κίνδυνος μαζικής εισροής στην παρέμβαση ήδη από την έναρξή της- ότι ε'ναι σκόπιμο να ληφθούν μέτρα για να αντιμετωπιστεί η κατάσταση αυτή-

ότι έχει ήδη ληφθεί ένα πρώτο μέτρο με μορφή ειδικού διαγωνισμού για την εξαγωγή σκληρού σίτου από την Ελλάδα, με βάση τον κανονισμό (ΕΟΚ) αριθ. 1910/92 της Επιτροπής (4)- ότι, ωστόσο, το μέτρο αυτό δεν μπορεί να έχει άμεσα αποτελέσματα- ότι είναι σκόπιμο, επομένως, να ληφθούν συμπληρωματικά μέτρα για τη διευκόλυνση της αγοράς του σκληρού σίτου στην Ελλάδα μόλις ολοκληρωθεί η συγκομιδή του- ότι τα μέτρα αυτά είναι δυνατόν να λάβουν μορφή συνάψεως ιδιωτικών συμβάσεων αποθεματοποίησης μεταξύ των κατόχων αποθεμάτων σκληρού σίτου και του ελληνικού οργανισμού παρέμβασης, μέσω της χορήγησης μιας πριμοδότησης στην αποθεματοποίηση-

ότι οι ποσότητες που αποτελούν αντικείμενο μιας ιδιωτικής σύμβασης αποθεματοποίησης πρέπει να ανταποκρίνεται στα ελάχιστα ποιοτικά κριτήρια τα οποία απαιτούνται για την παρέμβαση, με βάση τον κανονισμό (ΕΟΚ) αριθ. 689/92 της Επιτροπής της 19ης Μαρτίου 1992 περί καθορισμού των διαδικασιών και όρων ανάλυψης των σιτηρών από τους οργανισμούς παρέμβασης (5)-

ότι, άλλωστε, είναι σκόπιμο να προβλεφθούν οι απαραίτητες για την ορθή διαχείριση του εν λόγω μέτρου λεπομέρειες εφαρμογής-

ότι η Επιτροπή Διαχείρισης των Σιτηρών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο ελληνικός οργανισμός παρέμβασης συνάπτει με τους κατόχους σκληρού σίτου που παράγει στην Ελλάδα, μετά από αίτησή τους, συμβάσεις αποθεματοποίησης με τους όρους που προβλέπονται στον παρόντα κανονισμό.

2. Αυτό το ειδικό μέτρο παρέμβασης αφορά συνολική ποσότητα 250 000 τόνων.

Άρθρο 2

1. Το ειδικό μέτρο παρέμβασης που προβλέπεται από τον παρόντα κανονισμό περιλαμβάνει τη σύναψη μεταξύ του ελληνικού οργανισμού παρέμβασης και των κατόχων σκληρού σίτου, σύμφωνα με τις οποίες:

α) οι κάτοχοι αναλαμβάνουν την υποχρέωση να διατηρούν χωριστά, σ' έναν ορισμένο χώρο αποθήκευσης, στον οποίο διασφαλίζεται η διατήρηση των ποιοτικών χαρακτηριστικών, αρχής γενομένης από την ημερομηνία της αίτησης και έως τις 30 Σεπτεμβρίου 1992, μια ορισμένη ποσότητα σκληρού σίτου-

β) Ο ελληνικός οργανισμός παρέμβασης χορηγεί στους κατόχους, μετά τη λήξη της προβλεπόμενης στο στοιχείο α) προθεσμίας της αποθεματοποίησης, μια ημερήσια πριμοδότηση για την κάλυψη των δαπανών της ενέργειας, η οποία ορίζεται σε ένα εφάπαξ ποσόν 0,13 Ecu ανά τόνο.

Ωστόσο, οι κάτοχοι σιτηρών δικαιούνται αυτήν την ημερήσια πριμοδότηση για την εν λόγω περίοδο αποθεματοποίησης το νωρίτερο από την 1η Ιουλίου 1992 και για όσο καιρό παρέχουν την απόδειξη της αποθεματοποίησης στη διάρκεια αυτής της περιόδου ή στη διάρκεια μέρους αυτής της περιόδου.

2. Με την επιφύλαξη της ενδεχόμενης εφαρμογής των διατάξεων του άρθρου 5, η πριμοδότηση που αναφέρεται στην παράγραφο 1 στοιχείο β) χορηγείται για την ποσότητα η οποία βρίσκεται συνέχεια στον χώρο αποθεματοποίησης. Ωστόσο, για την εφαρμογή της παρούσας παραγράφου θα ληφθεί υπόψη ένα όριο ανοχής 3 κιλών ανά τόνο.

3. Ο οργανισμός παρέμβασης ελέγχει την ύπαρξη και την ποιότητα των αποθεμάτων των αιτούντων κατά την ημερομηνία κατά την οποία υποβάλλουν την αίτηση. Άλλωστε, πραγματοποιούν όλους τους αναγκαίους ελέγχους για να επαληθεύσουν ότι ανταποκρίνονται στην υποχρέωσή τους αυτή στη διάρκεια όλης της περιόδου κατά την οποία έχουν αναλάβει την υποχρέωση αυτή.

Για το σκοπό αυτό, εφαρμόζονται οι όροι που αναφέρονται στο άρθρο 3 παράγραφος 6 στοιχείο β) και παράγραφοι 7 και 8 του κανονισμού (ΕΟΚ) αριθ. 689/92.

Άρθρο 3

1. Οι κάτοχοι σκληρού σίτου οι οποίοι επιθυμούν να υπογράψουν τέτοιου είδους αναλήψεις υποχρεώσεων οφείλουν να κάνουν γραπτή αίτηση, η οποία έχει ισχύ σταθερής ανάληψης υποχρέωσης, στον οργανισμό παρέμβασης, έως τις 31 Ιουλίου 1992, αναφέροντας την ποσότητα που προτείνουν, η οποία δεν μπορεί να είναι ούτε κατώτερη από 1 000 τόνους ούτε ανώτερη από 100 000 τόνους.

Οι αιτήσεις ισχύουν μόνο εφόσον συνοδεύονται από την απόδειξη ότι ο κάτοχος ε'χει συστήσει εγγύηση ύψους 5 Ecu ανά τόνο.

2. Στην περίπτωση κατά την οποία οι συνολικές ποσότητες για τις οποίες οι κάτοχοι επιθυμούν να αναλάβουν υποχρέωση υπερβαίνουν τις ποσότητες που αναφέρονται στο άρθρο 1 παράγραφος 2, ο οργανισμός παρέμβασης κατανέμει τις ποσότητες οι οποίες θα αποτελέσουν αντικείμενο αναλήψεων υποχρεώσεων και οι οποίες ανταποκρίνονται στα κριτήρια που αναφέρονται στο άρθρο 4 αναλόγως των ποσοτήτων που προσφέρει κάθε κάτοχος.

3. Ο οργανισμός παρέμβασης ανακοινώνει στους κατόχους γραπτώς, έως τις 14 Αυγούστου 1992, τις ποσότητες τις οποίες αφορά η ανάληψη υποχρέωσης. Στην περίπτωση κατά την οποία η κατανομή οδηγήσει στην αποδοχή μιας ποσότητας κατώτερης από 200 τόνους, ο κάτοχος μπορεί να παραιτηθεί από την ανάληψη υποχρέωσης του.

4. Οι κύριες απαιτήσεις κατά την έννοια του άρθρου 20 παράγραφος 1 του κανονισμού (ΕΟΚ) αριθ. 2220/85 της Επιτροπής (6) είναι:

- να μην αποσυρθεί μια αίτηση συνάψεως συμβάσεως,

- να διατηρηθούν, με την επιφύλαξη του άρθρου 5, οι ποσότητες που αναφέρονται στην σύμβαση.

5. Η εγγύηση που αναφέρεται στην παράγραφο 1 αποδεσμεύεται για τις ποσότητες της αίτησης που δεν εγκρίθηκε.

Άρθρο 4

Για να δικαιούται του ειδικού μέτρου παρέμβασης που προβλέπεται στον παρόντα κανονισμό, ο σκληρός σίτος πρέπει να είναι υγιούς, ανόθευτης, και σύμφωνης με τα συναλλακτικά ήθη ποιότητας, κατά την έννοια του άρθρου 2 παράγραφοι 2 και 4 δεύτερη περίπτωση του κανονισμού (ΕΟΚ) αριθ. 689/92.

Άρθρο 5

1. Εξουσιοδοτείται ο αποθεματοποιός να διακόψει την ανάληψη υποχρέωσης του για ολόκληρη ή μέρος της ποσότητας η οποία αποτελεί αντικείμενο της σύμβάσεως αποθεματοποίησης υποβάλλοντας αίτηση καθώς και ένα πιστοποιητικό εξαγωγής το οποίο εκδίδεται στο πλαίσιο του ειδικού μέτρου που προβλέπεται από τον κανονισμό (ΕΟΚ) αριθ. 1910/92. Ο κανονισμός (ΕΟΚ) αριθ. 569/88 (7), εφαρμόζεται τηρουμένων των αναλογιών.

2. Η πριμοδότηση καταβάλλεται για την περίοδο αποθεματοποίησης σύμφωνα με το άρθρο 2 παράγραφος 1β και έως την ημερομηνία εκδόσεως του πιστοποιητικού εξαγωγής κατά την έννοια του άρθρου 21 του κανονισμού (ΕΟΚ) αριθ. 3719/88 της Επιτροπής (8).

Άρθρο 6

1. Η ενίσχυση καταβάλλεται κατ' ανώτατο όριο για την ποσότητα για την οποία έχει συναφθεί σύμβαση.

Αν η πράγματι αποθηκευθείσα ποσότητα στη διάρκεια της περιόδου συμβατικής αποθεματοποίησης είναι κατώτερη από την συμβατική ποσότητα και:

α) ανώτερη ή ίση προς το 90 % της ποσότητας αυτής, η ενίσχυση μειώνεται αναλόγως-

β) κατώτερη από το 90 % αλλά ανώτερη ή ίση προς το 80 % αυτής της ποσότητας, η ενίσχυση για την πράγματι αποθηκευθείσα ποσότητα μειώνεται κατά το ήμισυ-

γ) κατώτερη από το 80 % αυτής της ποσότητας, η ενίσχυση δεν καταβάλλεται.

2. Η πληρωμή των ενισχύσεων πραγματοποιείται από τις αρμόδιες αρχές το συντομότερο δυνατόν και το αργότερο έως τις 31 Δεκεμβρίου 1992.

Άρθρο 7

1. Η Ελλάδα μεριμνά για την τήρηση των όρων με βάση τους οποίους είναι δυνατή η πληρωμή της ενίσχυσης.

2. Ο συμβαλλόμενος θέτει στη διάθεση του οργανισμού παρέμβασης ολόκληρη την απαιτούμενη τεκμηρίωση, ανά σύμβαση, βάσει της οποίας διασφαλίζονται ιδίως, όσον αφορά τα προϊόντα της ιδιωτικής αποθεματοποίησης, τα ακόλουθα στοιχεία:

α) η κυριότητα κατά τη στιγμή της θέσης σε αποθεματοποίηση-

β) η ποσότητα και η ημερομηνία της θέσης σε αποθεματοποίηση-

γ) η παρουσία των προϊόντων σε αποθήκες.

3. Ο συμβαλλόμενος ή ενδεχομένως αντί γι' αυτόν το άτομο το οποίο εκμεταλλεύεται την αποθήκη, διατηρεί λογιστικά βιβλία διαθέσιμα στην αποθήκη, τα οποία περιέχουν:

α) τον προσδιορισμό των προϊόντων της αποθεματοποίησης-

β) την ημερομηνία της έναρξης της αποθεματοποίησης και τις ημερομηνίες των πραγματικών ρευστοποιήσεων των προϊόντων-

γ) τον εντοπισμό των προϊόντων στην αποθήκη.

4. Τα προϊόντα στην αποθεματοποίηση πρέπει να προσδιορίζονται εύκολα και να ξεχωρίζονται ανά σύμβαση.

5. Ο οργανισμός παρέμβασης προβαίνει:

α) για κάθε σύμβαση, σ' έναν έλεγχο που αφορά την τήρηση όλων των υποχρεώσεων που αναφέρονται στο άρθρο 2-

β) σε αιφνίδιο δειγματοληπτικό έλεγχο της παρουσίας των προϊόντων στην αποθήκη-

γ) σε υποχρεωτικό έλεγχο της παρουσίας των προϊόντων στην αποθήκη στη διάρκεια της τελευταίας εβδομάδας της περιόδου συμβατικής αποθεματοποίησης.

6. Οι έλεγχοι που πραγματοποιούνται με βάση την παράγραφο 5 πρέπει να αποτελούν αντικείμενο μιας εκθέσεως στην οποία θα διευκρινίζονται:

- η ημερομηνία του ελέγχου,

- η διάρκεια του ελέγχου,

- οι πραγματοποιηθείσες ενέργειες.

Η έκθεση ελέγχου πρέπει να υπογράφεται από τον υπεύθυνο πράκτορα και να προσυπογράφεται από το συμβαλλόμενο ή, ενδεχομένως, από το άτομο που εκμεταλλεύεται την αποθήκη και πρέπει να αναφέρεται στο φάκελο πληρωμής.

Άρθρο 8

Εφόσον διαπιστώνεται και επαληθεύεται από τον οργανισμό παρέμβασης ότι η δήλωση που αναφέρεται στο άρθρο 3 είναι ψευδής, είτε έγινε επίτηδες είτε πρόκειται για σοβαρή αμέλεια, ο εν λόγω συμβαλλόμενος από το σύστημα που προβλέπεται από τον πρόντα κανονισμό.

Άρθρο 9

1. Η Ελλάδα ανακοινώνει στην Επιτροπή όλες τις διατάξεις τις σχετικές με την εφαρμογή του παρόντος κανονισμού.

2. Η Ελλάδα ανακοινώνει με τέλεξ ή τέλεφαξ στην Επιτροπή:

α) έως τις 31 Αυγούστου τις ποσότητες οι οποίες αποτελούν αντικείμενο αιτήσεων συνάψεως συμβάσεων και τις ποσότητες για τις οποίες έχουν ήδη συναφθεί-

β) κάθε μήνα, τα προϊόντα και τις συνολικές ποσότητες οι οποίες βρίσκονται πράγματι σε αποθεματοποίηση, καθώς και τις συνολικές ποσότητες για τις οποίες έχει λήξει η περίοδος αποθεματοποίησης, σύμφωνα με το άρθρο 5.

Άρθρο 10

Ο συντελεστής μετατροπής νομίσματος που ισχύει για τα διάφορα ποσά που αναφέρονται στον παρόντα κανονισμό είναι ο αντιπροσωπευτικός συντελεστής που ισχύει την 1η Ιουλίου 1992.

Άρθρο 11

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 180 της 1. 7. 1992, σ. 1. (3) ΕΕ αριθ. L 139 της 26. 5. 1986, σ. 38. (4) ΕΕ αριθ. L 192 της 11. 7. 1992, σ. 20. (5) ΕΕ αριθ. L 74 της 20. 3. 1992, σ. 18. (6) ΕΕ αριθ. L 205 της 3. 8. 1985, σ. 5. (7) ΕΕ αριθ. L 55 της 1. 3. 1988, σ. 1. (8) ΕΕ αριθ. L 331 της 2. 12. 1988, σ. 1.